stanford-oval/wikipedia huggingface dataset:
Trick Daddy
Aiheesta muualla

Viralliset sivut (Arkistoitu – Internet Archive)
Upa (malmityyppi)

Upa on malmin rikastuttamistulos. Se on yleensä hieno jauhe, kuten upakulta eli "kultahiekka" tai puhdas sinkkikiille eli sinkkiupa . Upakullalla ei nykyään ole enää suurta taloudellista merkitystä.
Vallilan siirtolapuutarhamuseo

| Vallilan siirtolapuutarhamuseo |
| --- | --- |
 Museomökki sijaitsee siirtolapuutarhan Mansikkapolulla.
Tyyppi:  Paikallismuseo, museorakennus, rakennus 
Osoite:  Elisabeth Kochin tie 1  
Sijainti:  Vallilanlaakso, Vallila, Helsinki
Perustettu:  1932
Ylläpitäjä:  Vallilan siirtolapuutarhayhdistys ry
Kotisivut:  vallilanspy.fi/museo
Koordinaatit:  60°12′01.2″N, 24°57′22.6″E
 fiVallilan siirtolapuutarhamuseo 
   
Vallilan siirtolapuutarhamuseo sijaitsee Helsingin Vallilanlaaksossa, Vallilan siirtolapuutarhan Mansikkapolulla. Se on siirtolapuutarhan ainoa alkuperäinen tyyppimökki vuodelta 1932, ja sen ovat suunnitelleet asemakaava-arkkitehti Birger Brunila ja arkkitehti Väinö Tuukkanen. Se oli alueen ainoa sallittu mökkityyppi 1930-luvulla.
Ajan mukaisesti kalustettu siirtolapuutarhamökki on yksi Suomen pienimmistä museoista, mutta 10 neliömetrin kokoisen mökin lisäksi museoon kuuluu myös piha-alue, joka on vuosina 2009–2010 palautettu 1930-luvun mallisuunnitelmia vastaavaan asuun.
Palstan istutukset noudattavat kasvilajeja myöten puutarhakonsulentti Elisabeth Kochin alkuperäisiä Vallilan siirtolapuutarhalle tarkoitettuja istutussuunnitelmia. Vaikka 1930-luku oli pula-aikaa ja palstalla korostuu juuresten ja kasvisten hyötyviljely, oli koristekasveillakin merkittävä rooli viihtyisyyden lisääjinä.
Kesäsunnuntaisin yleisölle auki olevaa museomökkiä ylläpitää Vallilan siirtolapuutarhayhdistys, joka lunasti mökin museoksi vuonna 1977. Museon päätehtävä on nykyisin kertoa 1930-luvusta ja valottaa siirtolapuutarhan perustamiseen liittyviä yhteiskunnallisia ja aatteellisia virtauksia.
Museon mökkielämään sekä puutarhan hoitoon ja muokkaukseen liittyvä esineistö on kerätty siirtolapuutarhan viljelijöiltä, ja esineistö on valokuvattu, numeroitu ja luetteloitu museoiden yleisten ohjeitten mukaan. Museorakennus on suojeltu.
Aiheesta muualla

Kuvia Vallilan siirtolapuutarhasta Helsinkikuvia.fi-palvelussa
Tom Hjalmar Carpelan

Tom Hjalmar Carpelan (28. toukokuuta 1878 Masku – 25. joulukuuta 1957 Masku) oli suomalainen vapaaherra, juristi ja virka- ja valtiopäivämies.
Carpelanin vanhemmat olivat vapaaherra, tilanomistaja Hjalmar Ossian Maximilian Carpelan ja Olga Maria Stjerncreutz ja puoliso vuodesta 1919 Albine Wilhelmina Rundqvist (k. 1949). Carpelan tuli ylioppilaaksi Turussa 1896 ja valmistui filosofian kandidaatiksi 1899 ja molempien oikeuksien kandidaatiksi 1910. Hän oli keisarin Suomen asiain kanslian nuorempi toimitussihteeri 1917–1918, tasavallan presidentin siviilikanslian vt. toinen sihteeri 1919–1923 ja vt. kaupallinen avustaja Suomen lähetystössä Moskovassa 1924–1926, sekä sittemmin tilanomistaja Maskussa.
Carpelan oli aatelissäädyssä edustaja valtiopäivillä  1904–1905 ja 1905–1906.
USS Wadsworth (DD-516)

| USS Wadsworth |
| --- | --- |


Aluksen vaiheet
Rakentaja:  Bath Iron Works, Bath, Maine
Kölinlasku:  18. elokuuta 1942
Laskettu vesille:  10. tammikuuta 1943
Palveluskäyttöön:  16. maaliskuuta 1943
Loppuvaihe:  siirretty Saksalle
Tekniset tiedot
Uppouma:  2 050 t
Pituus:  114,7 m
Leveys:  12,1 m
Syväys:  5,4 m
Koneteho:  60 000 shp (45 MW)
Nopeus:  35 solmua
Miehistöä:  319
Aseistus
Aseistus:  5 × 5"/38 tykkiä 4 × 40 mm ilmatorjuntatykkiä 4 × 20 mm ilmatorjuntatykkiä 10 × 21" torpedoputkea 6 × syvyyspomminheitintä 2 × syvyyspommikiskoa
USS Wadsworth (runkonumero DD-515) oli Yhdysvaltain  laivaston vuonna 1942 vesillelaskettu Fletcher-luokan hävittäjä toisessa maailmansodassa.
Valmistus

Alus tilattiin Bath Iron Worksiltä Bathista Mainesta, missä köli laskettiin 18. elokuuta 1942. Se laskettiin vesille viisi kuukautta myöhemmin 10. tammikuuta 1943 kumminaan rouva Rebecca Wadsworth Peacher ja otettiin palvelukseen vielä samana vuonna 16. maaliskuuta Bostonin laivastontelakalla ensimmäisenä päällikkönään John F. Walker.
Palvelus

Alus poistettiin palveluksesta 18. huhtikuuta 1946 ja sijoitettiin Atlantin reservilaivastoon Charlestoniin Etelä-Carolinaan. Alus päätettiin luovuttaa kesällä 1959 Saksan liittotasavallalle osana avustusohjelmaa.
Zerstörer 3 (D172)

Siirtomiehistö koottiin Charlestoniin samalla kuin alusta valmisteltiin luovutuskuntoon. Alus luovutettiin 6. lokakuuta Saksalle ja saman tien Saksan liittotasavallan laivasto otti aluksen palvelukseen nimellä Zerstörer 3.
Kuuden vuoden jälkeen laina-aikaa kasvatettiin, joten alus oli Saksassa 1970-luvun. Alus poistettiin Yhdysvaltain laivastoluettelosta 1. lokakuuta 1974. Samana päivänä se myytiin Länsi-Saksalle. Alus oli Saksan laivastossa vuoteen 1980.
Ursus (olut)

| Ursus Breweries |
| --- | --- |
Tunnuslause:  Ursus – the King of Beer in Romania
Perustettu:  1878
Kotipaikka:   Bukarest, Romania
Toimiala:  Panimoteollisuus
Tuotteet:  Olut
Emoyhtiö:  SABMiller
Kotisivu:  www.ursus-breweries.ro
Infobox OKVirheellinen NIMI-arvo: 
Ursus on romanialainen panimo ja olutmerkki. Ursusta valmistettiin vuoteen 2010 asti Cluj-Napocan kaupungissa, ja se on yksi Romanian vanhimmista ja myydyimmistä olutmerkkeistä.
Historia

Cluj-Napoca oli vanha roomalainen varuskuntakaupunki, mistä tietotaito oluen panemiselle alueella sai alkunsa.  Vuonna 1878 kaupunkiin perustettiin ensimmäinen virallinen panimo, Czell.
1. tammikuuta vuonna 1928 panimon nimeksi vaihdettiin Ursus. Romanian valtio otti 11. kesäkuuta 1948 panimon valtion omistukseen. Valtion omistuksessa yhtiön rakenteita järjesteltiin uudelleen, ja vuonna 1748 perustettu Timișoaran panimo sulautettiin pääyhtiöön.
Ursus oli ensimmäinen yksityistetty yhtiö Romaniassa vuoden 1989 vallankumouksen jälkeen. Vuonna 1996 panimojätti SABMiller osti yhtiön.
18. marraskuuta vuonna 2010 yhtiö ilmoitti lopettavasa Cluj-Napocan panimon ja siirtävänsä tuotannon muihin pisteisiin; näin Ursuksen 132-vuotinen historia kaupungissa päättyi.
Palkinnot

| Vuosi | Tuote | Palkinto | Kilpailu |
| --- | --- | --- | --- |
| 2005 | Ursus Premium | Pronssia | The International Brewing Awards  |
| 2006 | Ursus Premium | Hopeaa | World Beer Cup |
| 2008 | Ursus Premium | Kultaa | World Beer Cup |
| 2011 | Ursus Black | Pronssia | European Beer Star |
| 2013 | Ursus alkoholiton | Hopeaa | The International Brewing Awards |
Oluet > Ursus merkin alla olevat

Ursus Premium, lager
Ursus Black, tumma lager, 6 %
Ursus Cooler, 1,5 %
Ursus Pils, pilsner
Ursus Alkoholiton
Ursus Suodattamaton, 5 %
Oluet > Ursus panimon valmistamat

Grolsch
Redd's
Peroni Nastro Azzurro
Pilsner Urquell
Timisoreana
Ciucas
Stejar
Azuga
Ursus-oluen mainos
Vallilan terveysasema

| Vallilan terveysasema |
| --- | --- |
 Vuonna 1983 valmistunut Vallilan terveystalo.
Osoite:  Rautalammintie 2, 00550 Helsinki
Sijainti:  Vallila, Helsinki
Koordinaatit:  60.1964°N, 24.9546°E
Valmistumisvuosi:  1983
Suunnittelija:  Helsingin kaupungin rakennusviraston talosuunnitteluosaston arkkitehtitoimisto
Runkorakenne:  betoni (elementti)
Julkisivumateriaali:  betoni (elementti)
Kerrosluku:  4
Kerrosala:  4 200 m2
Vallilan terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vallilan terveysasema oli Helsingin Vallilan kaupunginosassa toiminut kaupungin terveysasema.
Vuonna 1983 valmistuneen nelikerroksisen Vallilan terveystalon suunnitteli Helsingin kaupungin rakennusviraston talosuunnitteluosaston arkkitehtitoimisto. Terveysaseman toiminta rakennuksessa päättyi, kun kaupunki siirsi kunnallisten Herttoniemen, Kallion ja Vallilan terveysasemien palvelutarjonnan helmikuun 5. päivänä 2018 toimintansa aloittaneeseen Kalasataman terveys- ja hyvinvointikeskukseen. Vallilan neuvolan toiminta Vallilan terveystalossa jatkuu.
Aiheesta muualla

Helsingin terveysasemien yhteystiedot (hel.fi)
Unborn

Wikisanakirjassa on tähän liittyvä sananselitys: .
Unborn tai The Unborn voi tarkoittaa ainakin seuraavia:
The Unborn, Rodman Flenderin ohjaama kauhuelokuva vuodelta 1991
The Unborn, David S. Goyerin ohjaama kauhuelokuva vuodelta 2009
The Unborn, Mors Principium Est -yhtyeen albumi vuodelta 2005
Unborn, Six Feet Under -yhtyeen albumi vuodelta 2013.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Unborn”, voi hakea sivunnimihaulla, laajalla sivunnimihaulla tai tekstihaulla.
Tuohittu

| Tuohittu |
| --- | --- |
 Tuohittu etelästä kuvattuna. Vasemmalla kylänmäki ja oikealla reunustalla Kavanniemennummi.
 Tuohittu
 Koordinaatit: 60°17′29.5″N, 23°14′35.8″E 
Valtio:  Suomi
Maakunta:  Varsinais-Suomi
Kunta:  Salo
Entinen kunta:  Perniö
Hallinto:  
 – Asutustyyppi:  kylä
Postinumero:  25160 TUOHITTU
Infobox OKVirheellinen NIMI-arvo: 
Tuohittu on kylä Perniössä Salossa. Kylä sijaitsee Perniön pohjoislaidalla Naarjärven pohjois- ja länsipuolella. Vuonna 2017 Tuohitun postinumeroalueella asui 112 ihmistä. Postinumeroalueeseen kuuluvat Tuohitun lisäksi naapurikylät Nokoinen ja Kumionpää.
Maantiede

Tuohitun kyläalue ulottuu lännestä Tuohitunnummen harjulta Asteljoen latvahaaroille ja Kavanniemennummen yli Naarjärvelle rajoittuen idässä Nairassuohon. Tuohittu ja sen naapurikylät Nokoinen pohjoispuolella ja Kumionpää eteläpuolella muodostavat varsin yhtenäisen kokonaisuuden, ja esimerkiksi Nokoisten ja Tuohitun kantatilat sijaitsevat samalla kylänmäellä. Tuohitun asutus sijoittuu kolmeen eri osaan: Kylänmäelle, Tuohitunnummen eteläreunalle ja Naarjärven kulmakuntaan.
Kylänmäki sijaitsee Tuohitunnummen ja Myllyojan välisellä peltoaukealla. Isot maatilat talousrakennuksineen sijaitsevat mäellä tiiviissä kokonaisuudessa. Mäellä on myös saha. Tuohitunnummi on osa kolmatta Salpausselkää, ja sen eteläreunaa pitkin kulkee yhdystie. Tietä myötäilee asutusketju myös molempien naapurikylien puolella. Kylän entiset palvelut ovat sijainneet tien varrella. Naarjärven kulmakunta koostuu entisestä torppariasutuksesta sekä kesäasutuksesta. Alueella sijaitsee myös seurakunnan leirikeskus Naarila.
Suuri drumliinimuodostuma Kavanniemennummi erottaa Naarjärven kulmakunnan muusta Tuohitusta. Kavanniemennummi on lähinnä metsien peittämää, ja sen päällä on ojitettuja rämealueita.
Historia

Tuohittu on ollut asutettuna kivikaudella. Naarjärven rannalta on löytynyt asuinpaikka, jonka löydöt edustavat Suomusjärven kulttuuria. Alueen asutus on seurannut rannikon vetäytymistä ensin pronssikaudella Asteljoen laaksoon ja sieltä myöhemmin Perniönjoen laaksoon, jolloin Tuohitun ympäristö on jäänyt takamaiksi.
Asutus on palannut asteittain Tuohittuun vasta historiallisella ajalla. Tuohittu on myöhäiskeskiaikainen uudisasutuskylä, josta myöhemmin Nokoinen on irtaantunut omaksi kyläkseen. Sekä Tuohittu että Nokoinen mainitaan vuoden 1540 maakirjassa. Kylät ovat muodostaneet yhteisen jakokunnan. Kylän tilat ovat päätyneet 1600-luvulla Gyllenhjerta-aatelissuvulle. Isoviha autioitti kaksi tilaa, jotka palasivat veronmaksukykyisiksi 1720-luvulla. Isojako toteutettiin vuonna 1784. Naarjärven torpparialue syntyi 1800-luvun aikana.
Torpat itsenäistyivät 1920- ja 1930-luvuilla. Myös Tuohitunnummelle alkoi syntyä meijerin ja sahan työntekijöiden asutusta. Naarjärven Alhaisten torppa muutettiin täyshoitolaksi 1930-luvulla ja myöhemmin seurakunnan leirikeskukseksi. Tuohittuun perustettiin vuonna 1912 kansakoulu, joka jatkoi toimintaansa alakouluna vuoteen 1978 asti. Kylässä on ollut myös posti ja kaksi kauppaa. Toinen kauppa lopetti toimintansa sotien aikana, toinen jatkoi 1990-luvulle, jolloin myös postikin lakkautettiin. Naarjärven rannalle alettiin lohkoa tontteja kesäasutukselle 1950- ja 1960-luvuilla.
Palvelut

Tuohitussa vaikuttaa kylätoimintaa aktiivisesti ylläpitävä Tuohitun kyläyhdistys. Yhdistys omistaa entisen Tuohitun koulun, nykyisen Tuohikodon, josta on tullut kyläläisten kokoontumispaikka. Kylässä toimivat Tuohitun vesiosuuskunta ja Kaukolan-Tuohitun-Ylikulman jätevesiosuuskunta, jotka ylläpitävät alueen vesi- ja jätevesijärjestelmiä.
Muut palvelut ovat pitkälti poistuneet kylältä. Kylän läpi kulkee Perniön asemanseudun ja Muurlan välinen yhdystie 1862 eli Raja-ahteentie, joka risteää kylän pohjoispuolella Saloon vievän seututien 110 kanssa.
Tom Hooper (jääkiekkoilija)

Tom Hooper
Charles Thomas Hooper (24. marraskuuta 1883 – 24. maaliskuuta 1960) oli kanadalainen ammattilaisjääkiekkoilija. Hänen joukkueitaan olivat Kenora Thistles, Montreal Hockey Club ja Montreal Wanderers. Hooper voitti Stanley Cupin Thistlesin mukana 1907 ja Wanderersin kanssa 1908. Luistelunopeutensa ja kiekonkäsittelytaitonsa ansiosta hänet valittiin Hockey Hall of Fameen 1963.
Hooperin pelipaikka oli keskushyökkääjä.
Aiheesta muualla

Legends Of Hockey: Tom Hooper
Online biography of Tom Hooper
USS Wasp (CV-18)

| USS Wasp |
| --- | --- |
 USS Wasp
Aluksen vaiheet
Rakentaja:  Fore River Ship and Engine Building Company, Quincy, Massachusetts
Kölinlasku:  18. maaliskuuta 1942
Laskettu vesille:  17. elokuuta 1943
Palveluskäyttöön:  24. marraskuuta 1943 28. syyskuuta 1951
Poistui palveluskäytöstä:  17. tammikuuta 1947 1. heinäkuuta 1972
Tekniset tiedot
Uppouma:  27 100 t (standardi) 36 380 t (kuormattu)
Pituus:  250 m (vesiraja) 266 m (kokonaispituus)
Leveys:  28 m (vesiraja) 45 m (kokonaisleveys)
Syväys:  8,66 m
Koneteho:  150 000 hv (110 MW)
Nopeus:  33 solmua
Miehistöä:  2 600
Aseistus
Aseistus:  12 × 5"/L38 DP -tykkiä 32 × 40 mm/L56 -ilmatorjuntatykkiä neliputkisina asennuksina 46 × 20 mm/L78 -ilmatorjuntatykkiä 91 x lentokonetta
USS Wasp (runkonumero CV-18) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1951–1972 osallistuen toiseen maailmansotaan ja Korean sekä Vietnamin sotiin.
Valmistus

Alus tilattiin Bethlehem Steel Companyltä Quincystä Massachusettsistä, missä köli laskettiin 18. maaliskuuta 1942 nimellä USS Oriskany. Alus nimettiin 13. marraskuuta uudelleen USS Waspiksi. Se laskettiin vesille 17. elokuuta 1943 kumminaan Massachusettsin senaattorin David I. Walshin sisar Julia M. Walsh ja liitettiin laivastoon 24. marraskuuta ensimmäisenä päällikkönään Clifton A. F. Sprague.
Palvelus

Koeajojen päätyttyä vuoden 1943 lopulla alus palasi Bostoniin, jossa se siirrettiin telakalle havaittujen vikojen ja puutteiden korjaamiseksi. Palvelukseen palattuaan alus lähti 10. tammikuuta 1944 Bostonista matkaten Hampton Roadsiin Virginiaan, josta se jatkoi matkaansa kuun viimeisenä päivänä Trinidadiin valmistautumaan Tyynenmeren sotatoimiin siirtymiseen.
Maaliskuun alkupäivinä Wasp lähti Panaman kanavan kautta kohti etelää saapuen 21. maaliskuuta San Diegoon, josta se jatkoi edelleen Havaijille. Alus saapui 4. huhtikuuta Pearl Harboriin, jossa se osallistui koulutukseen ennen lähtöään Marshallin saarille liittyäkseen kontra-amiraali Alfred E. Montgomeryn johtamaan TG58.6:een. Wasp ja tukialusosastoon kuuluneet USS Essex ja USS San Jacinto lähtivät 14. toukokuuta merelle iskeäkseen Marcuksen ja Waken saarilla olleisiin kohteisiin. Operaation tarkoituksena oli antaa koulutusta vasta muodostetulle osastolle sekä estää alueen lentokenttien toiminta Mariaanien operaatioiden aikana. Lentokoneet iskivät Marcukselle 19. ja 20. toukokuuta kohdaten voimakasta ilmatorjuntatulta, mutta ne kykenivät saavuttamaan tavoitteensa ja estivät kenttien toiminnan Saipanin taisteluiden aikana. Huono sää esti lentotoiminnan 21. toukokuuta lentotukialusosasto kokoontui, jonka jälkeen se siirtyi Wakelle. Osaston lentokoneet moukaroivat saarta 24. toukokuuta estäen sen lentotoiminnan.
1. maaliskuuta 1972 annettiin ilmoitus aluksen palveluksesta poistosta. Se poistettiin 1. heinäkuuta palveluksesta ja myytiin 21. toukokuuta 1973 romutettavaksi Union Minerals and Alloys Corporationille New York Cityyn.
Aiheesta muualla

Kuvia tai muita tiedostoja aiheesta USS Wasp (CV-18) Wikimedia Commonsissa
Essex-luokan lentotukialukset
Toña la Negra

Toña la Negra (oikealta nimeltään María Antonia del Carmen Peregrino; 2. marraskuuta 1912 Veracruz – 19. marraskuuta 1982 México) oli meksikolainen laulaja. Hän tuli tunnetuksi kuubalaisperäisen boleron tulkitsijana.
Toña la Negra syntyi köyhään, mutta musikaaliseen perheeseen. Hänellä oli osittain haitilainen sukutausta. Toña la Negra ei saanut muodollista musiikkikoulutusta, mutta aloitti musiikin esittämisen jo varhain muun muassa veljensä, laulaja-kitaristi Manuelin kanssa. Toña la Negra muutti Méxicoon vuonna 1932 ja aloitti siellä yhteistyön laulaja-lauluntekijä Agustín Laran kanssa. Hän tulkitsi muun muassa Laran kappaleet "Lamento Jarocho", "Oració", "Noche Criolla", "Caríbe" ja "Veracruz". Muita lauluntekijöitä, joiden kappaleita Toña la Negra esitti, olivat muiden muassa Rafael Hernández Marín ja Sindo Garay.
Toña la Negra kuoli 70-vuotiaana jouduttuaan Méxicossa pari päivää aiemmin sairaalaan sydänsairauden johdosta. Hänelle on rakennettu patsas Veracruzin pääaukiolle.
Tozzi

Tozzi on muun muassa seuraavien henkilöiden sukunimi:
Federigo Tozzi (1883 – 1920), italialainen kirjailija
Giorgio Tozzi (1923 – 2011), yhdysvaltalainen oopperalaulaja, äänialaltaan basso
Tahyna Tozzi (s.1986), australialainen malli, laulaja ja näyttelijä
Umberto Tozzi (s.1952), italialainen poplaulaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tom Hilde

| Mitalit | Mitalit | Mitalit |  |
| --- | --- | --- | --- |
|  Tom Hilde |  Tom Hilde |  Tom Hilde |  |
Maa:   Norja
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Pronssia | Vancouver 2010 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Sapporo 2007 | joukkuekilpailu |  |
|  Hopeaa | Liberec 2009 | joukkuekilpailu |  |
|  Hopeaa | Oslo 2011 | normaalimäen joukkuekilpailu |  |
|  Hopeaa | Oslo 2011 | suurmäen joukkuekilpailu |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Pronssia | Oberstdorf 2008 | joukkuekilpailu |  |
Tom Hilde (s. 22. syyskuuta 1987 Bærum) on norjalainen uransa lopettanut mäkihyppääjä. Hän on oli ammattilaisena vuodesta 2005 vuoteen 2018 asti ja on hypännyt maailmancupissa vuodesta 2006 alkaen vuoteen 2018 asti. Hilde edusti kansallisella tasolla Asker Skiklubbia.
Hilde oli mukana Norjan maajoukkueessa Sapporon maailmanmestaruuskisoissa 2007 voittaen joukkuekilpailussa hopeaa sekä sijoittuen henkilökohtaisessa suurmäessä 12:nneksi ja normaalimäessä 21:nneksi. Toisen arvokisamitalinsa hän saavutti Oberstdorfin lentomäen MM-kilpailuissa 2008 Norjan sijoittuessa joukkuekilpailussa pronssille. Henkilökohtaisessa kilpailussa Hilde oli yhdestoista. Liberecin MM-kilpailuissa 2009 Hilde oli jälleen mukana Norjan hopeaa saavuttaneessa joukkueessa. Vancouverin olympialaisissa 2010 hän oli suurmäessä yhdestoista, normaalimäessä kahdestoista ja joukkuekilpailussa pronssilla. Oslon MM-kilpailuissa 2011 Hilde oli normaalimäessä viides, suurmäessä kymmenes ja Norjan joukkueen mukana sekä normaalimäen että suurmäen joukkuekilpailussa hopealla.  Val di Fiemmen MM-kilpailuissa 2013 hän oli normaalimäessä kymmenes ja suurmäessä 14:s.
Maailmancupissa Hilde oli kaudella 2007–2008 kolmas Kuusamossa, Trondheimissä ja Engelbergissä ennen kuin saavutti ensimmäisen voittonsa yhden kierroksen kilpailussa Val di Fiemmessä 12. tammikuuta 2008. Toisen voittonsa hän otti heti seuraavana päivänä samassa mäessä. Oltuaan vielä toinen Harrachovin lentomäessä, kolmas Kuopion ja toinen Oslon kilpailussa hän sijoittui maailmancupin loppupisteissä neljänneksi. Kahden vaisumman kauden jälkeen Hilde voitti maailmancupkaudella 2010–2011 Bischofshofenin osakilpailun. Samalla kaudella hän oli toinen Zakopanen kolmannessa osakilpailussa sekä Oberstdorfin lentomäessä ja kolmas Lillehammerin ensimmäisessä kilpailussa, Innsbruckissa ja Zakopanen toisessa osakilpailussa sekä mäkiviikon lopputuloksissa. Maailmancupin kokonaispisteissä hän oli viides.
Kaudella 2011–2012 Hilde kaatui Oberstdorfin kilpailussa ja loukkasi selkäänsä. Hän palasi maailmancupin kilpailuihin helmikuussa Klingenthalissa. Kaudella 2012–2013 hän sijoittui mäkiviikolla kolmanneksi ja Sapporon suurmäen kilpailussa toiseksi.
Hilde lopetti uransa mäkihyppääjänä keväällä 2018.
Hilde asuu tällä hetkellä Lillehammerissa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
Unbiunium

Unbiunium on väliaikainen nimi alkuaineelle, jonka järjestysnumero on 121. Alkuainetta ei ole kokeellisesti pystytty todistamaan. Unbiunium on ensimmäinen alkuaine, joka kuuluu g-lohkoon. Se on myös ensimmäinen superaktinoidien sarjan jäsen. Sen ominaisuuksien ennustetaan olevan samankaltaisia kuin lantaanilla ja aktiniumilla. Sen elektronirakenteen 8p-alikuoren suhteellisuusteoreettisen stabiilisuuden pitäisi johtaa perustilan 8s28p1 elektronikonfiguraatioon toisin kuin lantaanin ja aktiniumin ds2-konfiguraatioon. Unbiuniumia ei havaita luonnossa, vaan sitä voidaan mahdollisesti tuottaa laboratorio-oloissa.
Vanua Lava

Vanua Lava
Vanua Lavan sijainti
| --- | --- |
Sijainti:  13.80°S, 167.47°E Vanuatu
Saariryhmä:  Bankssaaret
Vesialue:  Tyynimeri 
Korkein kohta:  549  m 
| --- | --- |
Asukasluku:  yli 1 300
Asutuskeskukset:  Sola
muokkaa - muokkaa wikitekstiä - muokkaa Wikidataa
Bankssaaret
Vanua Lava on Vanuatuun kuuluva tuliperäinen saari Tyynellämerellä. Se kuuluu Bankssaarten ryhmään ja Torban maakuntaan. Saari sijaitsee 120 kilometriä Espiritu Santosta pohjoiskoilliseen.
Vanua Lava on pohjoisesta etelään noin 25 kilometriä ja idästä länteen noin 20 kilometriä pitkä. Saarella sijaitsee toimiva tulivuori Mount Suretamatai (921 m), jonka tuorein suuri purkaus tapahtui vuonna 1965.[lähde? ] Saaren korkein kohta, Tow Law, on 946 metriä merenpinnasta.
Torban maakunnan pääkaupunki Sola sijaitsee Vanua Lavan itärannikolla. Saarella oli 2 623 asukasta vuonna 2009.[lähde? ] Tärkeimmät vientituotteet ovat kopra ja kaakao. Asukkaat puhuvat pääosin itävanuatulaista vatratan eli vanualavan kieltä.
Toinen käsittely – kunnianosoitus Alivaltiosihteerille

| Toinen käsittely – kunnianosoitus Alivaltiosihteerille Eri esittäjiä |
| --- | --- | --- |

Tribuuttialbumin tiedot
 Julkaistu: helmikuu 1995
 Formaatti: CD
 Tyylilaji: huumorimusiikki, pop rock
 Kesto: 54.42
 Levy-yhtiö: Hiljaiset Levyt
Toinen käsittely – kunnianosoitus Alivaltiosihteerille on tribuuttialbumi, joka sisältää eri suomalaisartistien ja -yhtyeiden tulkintoja Alivaltiosihteerin kappaleista. Levy julkaistiin helmikuussa 1995.
Kappaleet

Yö: Te olette huono yleisö – 2.43
Klamydia: Mainion seuramiehen huonompi päivä – 1.38
Punk Lurex O.K.: Nasta kaupunki – 3.45
Yksi ruusu: Lapsena, kun me mentiin tien sivuun – 4.01
Popeda: Mauno Henrik Koivisto – 4.05
Love Handles: Tylsää – 5.50
Jalla Jalla: Rock Against Something – 1.47
Pojat: Esteitä maailmanvalloitukselle – 2.05
Satu ja Vaahtopäät: Koko kansan hitti – 3.50
Advanced Art: Mainio seuramies – 3.29
Eläkeläiset: Tahdon olla Tarvajärvi – 2.18
Tehosekoitin: Ujo – 5.14
Riksa & iloa ja valoa: Ennen oli – 3.36
Slobo Horo: Avanturist – 4.20
Raaka-Arska & Rengasraudat: Sä oot alright – 2.44
Alivaltiosihteeri: Niin hyvä – 3.15
Tampere No-Stars: Jukka Junttila kustantaa meidän levyn – 0.28
Aiheesta muualla

Toinen käsittely finnmusic.net -sivustolla
Toinen käsittely discogs.com -sivustolla